Offentliggørelse af en ansøgning om ændring af produktspecifikationen for en betegnelse i vinsektoren i henhold til artikel 105 i Europa-Parlamentets og Rådets forordning (EU) nr. 1308/2013

(2022/C 401/08)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelse af denne meddelelse.

ANSØGNING OM ÆNDRING AF PRODUKTSPECIFIKATION

»Pannon«

PDO-HU-A1380-AM03

Ansøgningsdato: 25.1.2018

1. Regler, der finder anvendelse på ændringen

Artikel 105 i forordning (EU) nr. 1308/2013 — væsentlig ændring

2. Beskrivelse af og begrundelse for ændringen

2.1. Tilsætning af produktkategorien perlevin tilsat kulsyre

Vinproducenterne er begyndt at fremstille perlevin tilsat kulsyre som reaktion på skiftende markedsefterspørgsel. Fremskridt inden for den tilgængelige teknologi har gjort det muligt at opnå stadig bedre kvalitet, hvilket har ført til øget efterspørgsel og produktion. De resterende vine med den beskyttede oprindelsesbetegnelse Pannon kan også anvendes til at fremstille homogene produkter af høj kvalitet, der er i overensstemmelse med produktspecifikationen.

Berørte afsnit:

Kategorier af vinavlsprodukter

Beskrivelse af vinene

Maksimale udbytter

Primære druesorter

Tilknytning til det geografiske område

Yderligere betingelser

2.2. Tilføjelse af produktkategorien mousserende vin

En kombination af markedsefterspørgsel og vinproducenters iværksætterånd har udløst produktion af forskellige mousserende vine. Basisvinene til mousserende vin har længe været produceret i vinområdet. De familielandbrug, der er etableret her, har tilføjet deres egne mousserende vine til deres produktsortiment. De druesorter, der er anført i produktspecifikationen for vine med den beskyttede oprindelsesbetegnelse Pannon, giver mousserende vine af særlig god kvalitet, hvilket gør det muligt at opnå en ensartet og højere kvalitet.

Berørte afsnit:

Kategorier af vinavlsprodukter

Beskrivelse af vinene

Maksimale udbytter

Primære druesorter

Tilknytning til det geografiske område

Yderligere betingelser

2.3. Nye tilladte sorter: Ezerfürtű, Furmint, Kadarka (hvid), Pinot Noir (hvid), Rizlingszilváni, Zöld szagos, Zöld szilváni og Alibernet

Vinforbrugsmønstrene ændrer sig konstant, og producenterne bestræber sig på at tilpasse sig dem. Andelen af hvide og aromatiske sorter i det afgrænsede område er stigende. Nogle af de ønskede sorter har længe været anvendt til at fremstille vin af pålidelig kvalitet, mens andre stammer fra prøveplantninger.

Berørte afsnit:

Primære druesorter

2.4. Ændring af kommuner uden for det afgrænsede produktionsområde: tilføjelse af Varsád

Vinproduktionsanlægget i Varsád forarbejder druer fra det afgrænsede område for den beskyttede oprindelsesbetegnelse Pannon. Kvaliteten af vinprodukter fremstillet af disse druer opfylder kravene i denne produktspecifikation. (Dég kommune var allerede registreret i den oprindelige ansøgning som en kommune uden for det afgrænsede produktionsområde.)

Berørte afsnit:

Yderligere betingelser

2.5. Tilføjelse af kommunerne Cikó, Fürged, Magyarszék, Németkér, Pálfa, Pári og Somberek til det afgrænsede produktionsområde

Disse kommuner tilhører samme administrative enhed, jf. artikel 5, stk. 1, litra b), i forordning (EU) 2019/33 (2), som det afgrænsede produktionsområde. De udgør en integreret del af det geografiske område på grund af deres jordbundsegenskaber og beliggenhed.

Berørte afsnit:

Afgrænset geografisk område

2.6. Fjernelse af kommunerne Aba og Seregélyes fra det afgrænsede produktionsområde

Disse kommuner er blevet fjernet fra den offentlige forvaltning i det afgrænsede område og udgør en del af et andet vinområde. De udgør ikke en del af det geografiske område på grund af deres jordbundsegenskaber og beliggenhed og bør derfor fjernes fra listen over kommuner i det afgrænsede produktionsområde.

Berørte afsnit:

Afgrænset geografisk område

ENHEDSDOKUMENT

1. Produktets betegnelse

Pannon

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

4. Mousserende vin

9. Perlevin tilsat kulsyre

4. Beskrivelse af vinen/vinene

4.1. Hvidvin

KORTFATTET TEKSTBESKRIVELSE

Farven varierer fra grønlig hvid over gullig grøn til gylden. Duften varierer fra diskret subtilitet til meget intense aromaer fra de duftende sorter. Noter af æbler og citrusfrugter og endog antydninger af blomster kan forekomme. Pannon-hvidvine er kendetegnet ved et komplekst, middelhøjt syreindhold. En frugtagtig smag og harmoni er kendetegnende for alle vine, der produceres i dette område.

* De manglende analytiske data overholder de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 4,5 g/l udtrykt i vinsyre Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l) 200

4.2. Rosévin

KORTFATTET TEKSTBESKRIVELSE

Fra farven på løgskind over farven på pæoner til farven på jordbær. Duftstofferne er typiske for sorten og består hovedsagelig af hindbær, jordbær og brombær. Vinen er kendetegnet ved friske syrer med en middel intensitet og en let, medium fylde, og aromaerne i duften afspejles også i smagen.

* De manglende analytiske data overholder de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 4,5 g/l udtrykt i vinsyre Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l) 200

4.3. Rødvin

KORTFATTET TEKSTBESKRIVELSE

Farven varierer fra rød til rubinrød eller purpurrød til mørk, dyb rød. Duften er kendetegnet ved en frugtagtig karakter, navnlig af røde bær, og især jordbær, blommer og kirsebær. Dette kan være suppleret af krydrede noter fra tøndelagringen. Vinen har en middelkraftig, fyldig smag med en typisk, mellemsyrlig og mellemhøj tanninstruktur.

* De manglende analytiske data overholder de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 4,5 g/l udtrykt i vinsyre Maksimalt indhold af flygtige syrer (i meq/l) 20 Maksimalt totalt svovldioxidindhold (i mg/l) 150

4.4. Hvid mousserende vin

KORTFATTET TEKSTBESKRIVELSE

Farven kan variere fra lysegul til gyldengul. Vinens duft og smag bestemmes af de primære frugtagtige aromaer, der er typiske for druerne — citrusfrugter og grønne æbler — som suppleres af de sekundære duft- og aromastoffer, der udvikles under lagringen, såsom kiks og brioche. Den delikate mousserende karakter, der frembringes ved hjælp af kulsyre fra sekundær alkoholgæring, er til stede under hele smagsprocessen.

* De manglende analytiske data overholder de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 4 g/l udtrykt i vinsyre Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l)

4.5. Mousserende rosévine

KORTFATTET TEKSTBESKRIVELSE

Farven kan variere fra lyst løgskind til lyserød. Smagen og duften bestemmes af de frugtagtige, lette jordbær, hindbær og krydrede aromastoffer, der er typiske for druerne, og som suppleres af sekundære duft- og aromastoffer, der udvikler sig under lagringen, såsom kiks og brioche, ledsaget af et behageligt og afbalanceret syreindhold.

* De manglende analytiske data overholder de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 4 g/l udtrykt i vinsyre Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l)

4.6. Mousserende rødvine

KORTFATTET TEKSTBESKRIVELSE

Farven kan variere fra rubinrød til dyb rød. Smagen og duften bestemmes af druernes primære frugtagtige aromaer (hovedsagelig kirsebær og ribs), som suppleres af de sekundære duft- og aromastoffer, der udvikles under lagringen, såsom kiks og brioche.

* De manglende analytiske data overholder de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 4 g/l udtrykt i vinsyre Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l)

4.7. Hvid perlevin tilsat kulsyre

KORTFATTET TEKSTBESKRIVELSE

Farven kan variere fra grønlig hvid til gyldengul, og altid med en frugtagtig, frisk duft af citrusfrugter og grønne æbler og en elegant, frisk syrlighed. Der er ingen tegn på lagring på træfade, hverken med hensyn til smag eller duft.

* De manglende analytiske data overholder de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 4 g/l udtrykt i vinsyre Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l)

4.8. Rosé perlevin tilsat kulsyre

KORTFATTET TEKSTBESKRIVELSE

Farven kan variere fra lyst løgskind til lyserød med en frugtagtig karakter (hovedsagelig jordbær, hindbær og brombær), og vinen har en livlig, frisk karakter.

* De manglende analytiske data overholder de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 4 g/l udtrykt i vinsyre Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l)

4.9. Rød perlevin tilsat kulsyre

KORTFATTET TEKSTBESKRIVELSE

Farven kan variere fra rød, rubinrød eller purpurrød til dyb rød. Den er kendetegnet ved en typisk frugtagtig smag og duft af røde bær såsom jordbær, blommer og kirsebær.

* De manglende analytiske data overholder de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 4 g/l udtrykt i vinsyre Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l)

5. Vinfremstillingsmetoder

a. Væsentlige ønologiske fremgangsmåder

Regler for drueproduktion

Opbindings- og beskæringssystem

Vindyrkningsmetode og afstand:

For vindyrkningsarealer, der er beplantet før den 31. juli 2009, kan vinavlsprodukter med den beskyttede oprindelsesbetegnelse Pannon indtil produktionsåret 2035/2036 fremstilles af druer fra vinmarker, hvor opbindings- og beskæringsmetoden og beplantningstætheden allerede var tilladt.

Regler vedrørende nye beplantninger

For vindyrkningsarealer, der er beplantet efter den 1. august 2009:

— Beplantningstætheden må ikke være mindre end 3 300 vinstokke/ha.

— Afstanden mellem rækkerne må ikke være under 2 m eller over 3,5 meter.

— Afstanden mellem vinstokkene må ikke være under 0,6 m eller over 1,2 meter.

— Der kan anvendes en hvilken som helst opbindings- og beskæringsmetode, bortset fra enkel Guyotbeskæring.

Relevant restriktion vedrørende vinfremstillingen

INGEN

b. Maksimale udbytter

Alle vinavlsprodukter

100 hl pr. ha

Alle vinavlsprodukter

14 000 kg druer pr. hektar

6. Afgrænset geografisk område

Områder i følgende kommuner klassificeret som klasse I og II ifølge vinmatriklen: Helesfa, Kispeterd, Mozsgó, Nagypeterd, Nyugotszenterzsébet, Szigetvár, Boda, Cserkút, Hosszúhetény, Ivánbattyán, Keszü, Kiskassa, Kővágószőlős, Kővágótöttös, Mecseknádasd, Pécs, Pécsvárad, Szemely, Kisjakabfalva, Babarc, Bár, Bóly, Dunaszekcső, Hásságy, Lánycsók, Magyarszék, Máriakéménd, Mohács, Monyoród, Nagynyárád, Olasz, Szajk, Szederkény, Somberek og Versend,

Alsónána, Alsónyék, Báta, Bátaszék, Decs, Harc, Kakasd, Kéty, Medina, Őcsény, Sióagárd, Szálka, Szekszárd, Várdomb og Zomba,

Aparhant, Bátaapáti, Bikács, Bonyhád, Bonyhádvarasd, Bölcske, Cikó, Dunaföldvár, Dunaszentgyörgy, Dúzs, Fácánkert, Felsőnyék, Fürged, Grábóc, Gyönk, Györe, Györköny, Hidas, Hőgyész, Igar, Iregszemcse, Izmény, Kisdorog, Kismányok, Kisszékely, Kisvejke, Kölesd, Lengyel, Lajoskomárom, Madocsa, Magyarkeszi, Mezőkomárom, Mórágy, Mőcsény, Mucsfa, Mucsi, Nagydorog, Nagyszékely, Nagymányok, Nagyszokoly, Németkér, Ozora, Paks, Pálfa, Pári, Pincehely, Regöly, Sárszentlőrinc, Simontornya, Szabadhidvég, Tamási, Tengelic, Tevel, Tolna, Tolnanémedi, Váralja og Závod,

Bisse, Csarnóta, Diósviszló, Harkány, Hegyszentmárton, Kistótfalu, Márfa, Nagytótfalu, Siklós, Szava, Túrony, Vokány, Kisharsány, Nagyharsány, Palkonya, Villány og Villánykövesd.

7. Primær(e) druesort(er)

alibernet

blauburger

blauer frühburgunder

bíbor kadarka

cabernet franc — cabernet

cabernet sauvignon

chardonnay — kereklevelű

cirfandli — piros cirfandli

cot — malbec

csabagyöngye — pearl of csaba

cserszegi fűszeres

csomorika — csomor

domina

ezerfürtű

furmint — furmint bianco

hamburgi muskotály — muscat de hamburg

hárslevelű — garszleveljü

irsai olivér — irsai

juhfark — fehérboros

kadarka — fekete budai

karát

királyleányka — little princess

kékfrankos — moravka

kékoportó — blauer portugieser

leányka — leányszőlő

menoire

merlot

mészikadar

nektár

olasz rizling — olaszrizling

ottonel muskotály — muscat ottonel

pinot blanc — fehér burgundi

pinot noir — kék burgundi

rajnai rizling — rhine riesling

rizlingszilváni — müller thurgau

rubintos

sagrantino

sauvignon — sauvignon blanc

syrah — shiraz

szürkebarát — pinot gris

sárga muskotály — muscat lunel

tannat

tramini — traminer

turán

viognier

zefír

zengő

zenit

zweigelt — blauer zweigeltrebe

zöld szagos — decsi szagos

zöld szilváni — grüner sylvaner

zöld veltelíni — zöldveltelíni

8. Tilknytning til det geografiske område

8.1. Naturbestemte faktorer

Vinområdet Pannon omfatter fire vindyrkningsområder i det bakkede område, der er afgrænset af Donaufloden, Drava-floden og Balaton-søen, og på de sydlige skråninger af Villány- og Mecsek-bjergkæderne, der ligger mellem dem. Det drejer sig om vindyrkningsområderne Pécs, Villány, Szekszárd og Tolna.

Grundklippen i Tolna- og Baranya-bakkerne er lerblandet og sandet sedimentjord, som er dækket af løss og ler. Kalkstensblokkene i Villány Hills og Mecsek er mange steder dækket af løss og lerjord.

Jordbunden i vindyrkningsområdet Pannon er meget gunstig for vindyrkning.

Klimaet er kontinentalt med store middelhavspåvirkninger fra syd.

Den årlige gennemsnitstemperatur er 10-12 °C. Det gennemsnitlige antal solskinstimer overstiger 2 000 om året. Med nogle få undtagelser er nedbørsmængden ca. 600 mm.

Regionens klima og vejr er særligt velegnet til produktion af både hvide og sorte druer.

8.2. Vin: Menneskelige faktorer

Området er et af Ungarns ældste vindyrkningsområder. Vindyrkning blev bragt til Ungarn, dvs. Pannonien, først af kelterne og derefter af romerne. Vindyrkningens betydning i denne region understøttes også af opdagelsen af artefakter.

I disse tidlige dage observerede befolkningen i regionen de naturlige forhold, der udgjorde et fremragende grundlag for vindyrkning og vinproduktion. Der findes flere skriftlige fortegnelser over vine, der er produceret i denne region, og som går helt tilbage til den tidlige middelalder. Velplejede vinmarker findes ved alle de klostre, der blev etableret i stort antal under Árpád-æraen.

Vindyrkningens opblomstring blev kun hæmmet af krigene mod tyrkerne i ca. 150 år.

Den lokale vinfremstilling blev yderligere udviklet af tyskerne, der slog sig ned i vinområdet i det 18. århundrede. De serbere, der bosatte sig i denne periode, indførte produktionen af Kadarka, hvoraf rødvin blev fremstillet efter en ny metode: gæring af skindene.

Blandt de dusinvis af dyrkede sorter blev to druesorter, der blev anvendt til fremstilling af rødvin, afgørende i forbindelse med genplantningen i det 18. århundrede: den ene var Kadarka, som blev medbragt fra Balkan af serberne, da de flygtede fra tyrkerne, og den anden var Kékoportó, som blev introduceret i Villány af tyske bosættere og siges at være af portugisisk oprindelse. Regionen er bedre kendt for sine rødvine, men de hvide sorter er fremherskende i områderne Siklós, Tolna og Mecsek: Olaszrizling, Hárslevelű, Cirfandli og Furmint.

Metoden til fremstilling af rødvin, som har sin oprindelse på Balkan, blev indført med Kadarka. Trampede blå druer blev gæret i store trætanke på gårdene i Szekszárd og i presserier, der var bygget i kældrene i udkanten af landsbyen Villány. Efter gæringen blev toppen af presseresterne forseglet med mudder og lagret i en måned. Vinene blev derefter hældt på tønder. I det sydlige Transdanubien blev der ved hjælp af en kortere udblødning af skindene fremstillet lysere, behageligt frisksmagende rødvine med betegnelsen »siller« eller »fuchsli«.

Der produceres både rød- og hvidvine i Pannon-vinområdet, men rødvinene er blevet mere betydningsfulde i dag. I begyndelsen af det 20. århundrede dannede Kadarka og Kékoportó stadig grundlag for rødvine, men i de seneste årtier er Kadarka blevet erstattet af Kékfrankos, og følgende internationale sorter er blevet udbredte: Cabernet Sauvignon, Cabernet Franc og Merlot. Cuveévine af Bordeaux-typen, der lagres på nye træfade, fremstilles ofte af disse sorter. Olaszrizling, Hárslevelű, Rajnai rizling og Chardonnay er de dominerende typer af hvide sorter.

8.3. Vin: Beskrivelse af vinene

Generelt er vinene i det afgrænsede område middelfyldige eller fyldige takket være de sydvendte skråninger, som giver varmere klimatiske forhold og fører til en højere grad af sukkermodning og et mellemhøjt eller højt alkoholindhold, som står i forhold til vinens fyldighed. Den modne karakter kommer også til udtryk i en frugtagtig smag og stærke tanniner (i rødvinene).

8.4. Vin: Redegørelse for og påvisning af årsagssammenhængen

På grund af Pannon-vinområdets kontinentale klima kombineret med indflydelsen fra Middelhavet og de sydvendte skråninger er Pannon-vinene hovedsagelig af middelhavstypen og kendetegnet ved en kompleks, elegant syrlighed. På grund af den sedimentære undergrund i Tolna- og Baranya-bakkerne har regionens vine en overvejende frugtagtig smag. Takket være det høje antal solskinstimer er regionens vine typisk fyldige og har et højere alkoholindhold. På grund af de naturlige forhold indeholder Pannon rosé- og rødvine silkeagtige tanniner.

På grund af påvirkningen fra Middelhavet er regionens drue- og vinproducenter også i stand til at høste sent modne hvide og røde druesorter (f.eks. Olasz rizling, Furmint, Cabernet Franc og Cabernet Sauvignon), når de er modne og har et højt sukkerindhold.

På grund af de ofte gunstige vejrforhold i efteråret er det muligt at høste både let tørrede og overmodne druer. Dette fremgår af den udbredte produktion af vin fra sen høst, selektiv høst og let tørrede druer i dette område. Disse vine af bedre kvalitet kombinerer den ekspertise, som regionens vinproducenter har opbygget gennem århundreder, og som gives videre fra generation til generation, med regionens naturlige forhold og de lokale sorters produktionspotentiale.

De mennesker, der bor i Pannon-vinområdet, har en viden om og kærlighed til vindyrkning, der går flere århundreder tilbage i tiden. De svabere, der bosatte sig i vindyrkningsområdet Pannon, lagde fundamentet for den nuværende vindyrkning og vinproduktion. Familieejede vingårde, der blev oprettet i begyndelsen af 1990'erne, genetablerede vinproduktionen og har været i stand til at fremstille produkter af højere kvalitet, som de også har fundet et marked for.

8.5. Mousserende vin: Menneskelige faktorer

Ud over de naturlige og menneskelige faktorer, der er beskrevet for vin, gælder følgende for mousserende Pannon-vine:

Produktionen af mousserende vin i vindyrkningsområdet Pannon strækker sig 100 år tilbage. Mousserende vine, der blev fremstillet, efter at den første mousserende vinproduktionsvirksomhed blev etableret i 1912, var meget vellykkede og fik etableret et godt ry på nationalt plan.

Producenterne i underregionen Pannon genoplivede traditionerne for fremstilling af mousserende vin og bragte mousserende Pannon-vin på markedet igen.

Produkternes succes skyldtes de lokale vinavleres og vinproducenters knowhow og omdømme. Et af de vigtigste kendetegn ved fremstillingen af mousserende vin i Pannon er den traditionelle proces og flaskegæring, som bevirker, at de sekundære smags- og aromastoffer udvikles ud over de primære frugtagtige dufte.

8.6. Mousserende vin: Beskrivelse af vinene

Som følge af den længere lagring varierer de mousserende hvidvine i farven fra lysegul til gyldengul, de mousserende rosévine fra løgskind til hindbærrosa og de røde mousserende vine fra rubinrød til dyb rød. Duften og smagen af mousserende Pannon-vine bestemmes af de primære, stærkt frugtagtige eller krydrede (for rosé- og rødvin) smags- og aromastoffer, der er karakteristiske for druerne. Disse suppleres af sekundære aromaer. Mousserende Pannon-vine har friske syrer.

8.7. Mousserende vin: Redegørelse for og påvisning af årsagssammenhængen

Vinområdet omfatter Ungarns fire sydlige vindyrkningsområder. Det lokale klima bestemmes af kontinentale og middelhavsmæssige påvirkninger. Antallet af solskinstimer er højere end det nationale gennemsnit. Den årlige mængde og den relativt ensartede fordeling af nedbør og jordens relativt gode vandbindingsegenskaber bidrager begge til at sikre, at vinstokkene har en tilstrækkelig vandforsyning i vækstperioden. Dette er især vigtigt for mousserende vine, da det forhindrer, at der i vinen dannes vegetabilske, mugne lugte og umodne, skarpe syrer, som ville blive forstærket af den kuldioxid, der opstår ved den sekundære alkoholgæring.

Den lange vækstperiode og den høje samlede varmemængde sikrer optimale betingelser for de druer, der anvendes til at fremstille basisvinene til mousserende vine, så de kan modnes korrekt og bevare deres friske syrer.

Vindyrkningsarealernes beliggenhed, middelhavsklimaforholdene, den lerholdige, næringsrige, kalkholdige løssjord og de druesorter, der er bedst egnede til produktionsområdet, giver tilsammen mousserende Pannon-vin dens unikke karakter, som bevarer de komplekse frugtagtige eller krydrede duft- og aromastoffer og dens friskhed og elegante syrlighed, selv efter den sekundære alkoholgæring. Mousserende vine med elegante, delikate sekundære dufte som følge af den længere lagring, der er en del af den traditionelle fremstillingsproces, er typiske for vinområdet.

8.8. Perlevin tilsat kuldioxid Menneskelige faktorer

Ud over de menneskelige faktorer, der allerede er beskrevet for vin, gælder følgende for Pannon-perlevin tilsat kulsyre:

Perlevin tilsat kulsyre er en produktkategori, der er forholdsvis ny for vinområdet Pannon. Regionens producenter begyndte at fremstille den på grundlag af de druer, der traditionelt dyrkes her, og som blev anvendt til fremstilling af basisvin til mousserende vin, og de havde succes med at markedsføre vinen på hjemmemarkedet.

Produktets kommercielle og økonomiske succes skyldes de lokale drueavleres og vinproducenters knowhow og omdømme. Pannon-perlevin tilsat kulsyre fremstilles typisk af sorter, der dyrkes her, idet høsttidspunktet udvælges på en sådan måde, at druernes naturlige primære smags- og aromastoffer kan bevares under forarbejdningen. Tilsætning af kuldioxid inden aftapningen forstærker dette.

8.9. Perlevin tilsat kuldioxid Beskrivelse af vinene

Hvidvin, rosévin og perlevin tilsat kulsyre har typisk et harmonisk syreindhold, og de er livlige og har friske og komplekse frugtagtige aromaer.

8.10. Perlevin tilsat kuldioxid Redegørelse for og påvisning af årsagssammenhængen

Området omfatter Ungarns fire sydlige vindyrkningsområder. Det lokale klima bestemmes af kontinentale og middelhavsmæssige påvirkninger. Det er den del af Ungarn, hvor foråret ankommer først, og antallet af solskinstimer er højere end det nationale gennemsnit. Den årlige mængde og den relativt ensartede fordeling af nedbør og jordens relativt gode vandbindingsegenskaber bidrager begge til at sikre, at druerne har en tilstrækkelig vandforsyning i vækstperioden. Dette er særlig vigtigt for perlevin tilsat kulsyre, da det forhindrer, at der i vinen dannes vegetabilske, mugne lugte og umodne, skarpe syrer, som ville blive forstærket af kuldioxiden i vinen.

Vindyrkningsarealernes beliggenhed, middelhavsklimaet, den lerholdige, næringsrige kalkholdige løssjord og sorter, der er velegnede til produktionsområdet, giver tilsammen produktet en unik karakter, som afspejles i de komplekse frugtagtige smags- og aromastoffer, friskhed og elegant syrlighed.

9. Andre vigtige betingelser (emballering, mærkning og andre krav)

Geografisk område, hvor der kan fremstilles vine med den beskyttede oprindelsesbetegnelse Pannon

Retlig ramme:

Af en organisation, der forvalter BOB'erne/BGB'erne, såfremt en sådan organisation findes i den pågældende medlemsstat

Type supplerende betingelse:

Undtagelse vedrørende produktion i det afgrænsede geografiske område

Beskrivelse af betingelsen:

Vine med den beskyttede oprindelsesbetegnelse Pannon må kun fremstilles i de kommuner i vindyrkningsområderne Tolna, Szekszárd, Pécs og Villány, der er opført i afsnit IV i produktspecifikationen, og i Dég i Fejér Amt og Varsád i Tolna amt.

Kommunerne Dég og Varsád ligger i samme administrative område som vinområdet Pannon.

Regler vedrørende betegnelser

Retlig ramme:

Af en organisation, der forvalter BOB'erne/BGB'erne, såfremt en sådan organisation findes i den pågældende medlemsstat

Type supplerende betingelse:

Supplerende bestemmelser om mærkning

Beskrivelse af betingelsen:

Der må ikke anføres nogen mindre geografisk enhed ved siden af den beskyttede oprindelsesbetegnelse Pannon.

Pannon-logoet kan vises.

Traditionelle benævnelser, der er godkendt til anvendelse, andre benævnelser, hvis anvendelse er begrænset, benævnelser, der angiver produktionsmetoden, og andre benævnelser, hvis anvendelse er reguleret:

Vin

1. Hvid: Késői szüretelésű [sent høstede druer], Válogatott Szüretelésű [vin fra selektiv høst], Muskotály, Cuvée eller Küvé, Szüretlen [ufiltreret], Töppedt szőlőből készült [fremstillet af let tørrede druer], Primőr [primeur] eller Újbor [ny vin], barrique, »barrique-ban erjesztett« [barrique-gæret] eller »..hordóban erjesztett« [fadgæret], »barrique-ban érlelt« [barrique-lagret] eller »... hordóban érlelt« [fadlagret]

2. Rosé: Válogatott Szüretelésű [vin fra selektiv høst], Szüretlen [ufiltreret], Primőr [primeur] eller Újbor [ny vin]

3. Rød: Siller, Késői szüretelésű [sent høstede druer], Válogatott Szüretelésű [vin fra selektiv høst], Muskotály, Cuvée eller Küvé, Szüretlen [ufiltreret], Töppedt szőlőből készült [fremstillet af let tørrede druer], Primőr [primeur] eller Újbor [ny vin], barrique, »barrique-ban erjesztett« [barrique-gæret] eller »..hordóban erjesztett« [fadgæret], »barrique-ban érlelt« [barrique-lagret] eller »... hordóban érlelt« [fadlagret]

Mousserende vin og perlevin tilsat kulsyre:

1. Hvid: Muskotály, cuvée eller küvé

2. Rosé: Muskotály, cuvée eller küvé

3. Rød: Muskotály, cuvée eller küvé

Udtrykkene »termőhelyen palackozva« (aftappet i produktionsområdet), »termelői palackozás« (aftappet af producenten) og »pinceszövetkezetben palackozva« (aftappet i et vinkooperativ) kan angives på enhver Pannon-vin.

Udtrykket »rozé« kan erstattes af »rosé« og udtrykket »küvé« af »cuvée« eller »házasítás« [blanding].

Regler for præsentation

Retlig ramme:

Af en organisation, der forvalter BOB'erne/BGB'erne, såfremt en sådan organisation findes i den pågældende medlemsstat

Type supplerende betingelse:

Emballering i det afgrænsede geografiske område

Beskrivelse af betingelsen:

Alle præsentationsmetoder er tilladt, bortset fra Pannon-vine af sent høstede druer, Pannon-vine fra selektiv høst og Pannon-vine fremstillet af let tørrede druer, som kun må sælges i glasflasker.

Denne regel gælder ikke for vin, der produceres i produktionsområdet af producenten i vedkommendes egen kælder til konsum på stedet.

Forhåndsmeddelelse om præsentation:

Aftapningsanlæg uden for det afgrænsede område skal underrette sekretæren for vinområdet Pannon om enhver aftapning af vinavlsprodukter med den beskyttede oprindelsesbetegnelse senest otte dage før præsentationen.

Link til produktspecifikationen

https://boraszat.kormany.hu/download/9/b1/f2000/Pannon%20term%C3%A9kle%C3%ADr%C3%A1s%203-v%C3%A1ltozat%20COM%20kn.pdf

(1) EUT L 347 af 20.12 2013, s. 671.

(2) EUT L 9 af 11.1.2019, s. 2.